**Hortobágy Község 3. sz. napirend**

**P o l g á r m e s t e r é t ő l**

**E L Ő T E R J E S Z T É S**

(a képviselő-testület 2021. október 26. rendes, nyilvános ülésére )

**Tárgy:** Döntés a MFP-KTF/2020 kódszámú pályázathoz kapcsolódó (támogatói okirat száma: 3200962312) rendezvénypark kivitelezési munkálatok tárgyában beérkezett árajánlatok elbírálásáról

*Tisztelt Képviselő-testület!*

Hortobágy Község Önkormányzata a MFP-KTF/2020 kódszámú pályázati kiíráson 3200962312 azonosítószámmal nyertes pályázati projekttel rendelkezik. Jelen projekt keretein belül a hortobágyi Titi Éva Faluház felújítását tervezzük. Az épületet határoló külső falazat valamint a belső főfalak is több ponton átnedvesedtek, amely a lábazat mentén szemrevételezés alapján is jól tapintható, a vakolat felpüffedt, omladozik. A tervező javaslatot tesz az épület vízszigetelési rendszerének kialakítására, felújító vakolatok típusára, valamint a nedvességvédelem egyéb aspektusaira. A nedvesedés megszüntetése, valamint további megelőzése érdekében a projektben az alábbi építési tevékenységek kerülnek megvalósításra:

* Felvonulási létesítmények
* Vakolás és rabicolás
* Hideg- és melegburkolatok készítése, aljzat előkészítés
* Felületképzés
* Szigetelés

A projekt megvalósítására Önkormányzatunk 9 607 982 Ft támogatást nyert, mely a teljes elszámolható költség 100%-a. Ebből az összegből bruttó 8 988 882,- Ft fordítható a felújításra.

Hortobágy Község Önkormányzata, mint ajánlatkérő az MFP-KTF/2020 kódszámú pályázati kiírás keretében **A hortobágyi Titi Éva faluház felújítása tárgyában** (támogatói okirat száma: 3200962312) árajánlatokat kért be a következő három ajánlattételre meghívottól.

1. **ajánlattételre meghívott*:* Kiker Building Kft. (4060 Balmazújváros, Petőfi u. 28.**
2. **ajánlattételre meghívott: Flami 2000 Kft. (4200 Hajdúszoboszló, Deák Ferenc u. 8.)**
3. **ajánlattételre meghívott*:* ROAD FOR YOU Kft. (4177 Földes, Fő út 60.)**

Az ajánlatkérések kiküldésének ideje 2021. október 18. napja volt.

Az ajánlatkérések kiküldésének módja: e-mailben.

Azonos tárgyú és tartalmú (szakmai-műszaki tartalom összehasonlítható) ajánlatkérés került kiküldésre.

### Az ajánlatok beérkezésének határideje: 2021. október 25. volt.

Az ajánlatkérésben meghatározott határidőn belül, a mai napig három ajánlattevőtől érkezett be árajánlat a tárgyra vonatkozóan.

|  |  |  |  |
| --- | --- | --- | --- |
| **Ajánlattevő:** | **Kiker Building Kft.** | **Flami 2000 Kft.** | **ROAD FOR YOU Kft.** |
| **Ajánlati ár (bruttó)** | 8.988.882 Ft | 9.542.209 Ft | 9.491.345 Ft |

Mindhárom beérkezett árajánlat érvényes.

Az Ajánlatkérő a 272/2014. Korm. rendelet 5. melléklet 2.3.2.5 szerint vizsgálta az ajánlattevők szerződés teljesítésére való alkalmasságát.

A legalacsonyabb összegű ajánlatot tevő **Kiker Building Kft.** javasolt a szerződés megkötése a **hortobágyi Titi Éva faluház felújításának** **megvalósítása** tevékenységének elvégzése tárgyában.

Kérem a tisztelt Képviselő-testületet, hogy az előterjesztést megtárgyalni és a döntést meghozni legyen szíves!

**HATÁROZATI JAVASLAT**

Hortobágy Község Önkormányzatának Képviselő-testülete Magyarország helyi önkormányzatairól szóló 2011. évi CLXXXX. törvény 107.§- a alapján megtárgyalta az **MFP-KTF/2020 kódszámú pályázati kiíráson 3200962312 azonosítószámmal nyertes pályázati projekt keretében a Titi Éva faluház felújításának kiviteli munkálatainak tárgyában** beérkezett árajánlatokat és a következő döntést hozza:

Kinyilvánítja, hogy **a legelőnyösebb árajánlatot tevő** Kiker Building Kft-vel (4060 Balmazújváros, Petőfi u. 28.) **kíván szerződést kötni a Titi Éva faluház felújításának kiviteli munkálatainak tárgyában.**

Megbízza a polgármestert, hogy a szerződést kösse meg.

**Határidő:** 2021. október 30.

**Felelős:** Jakab Ádám András polgármester

Hortobágy, 2021. október 21.

 **Jakab Ádám András**

 polgármester

Az előterjesztést törvényességi szempontból ellenőrizte:

 **dr. Koroknai-Bokor Erzsébet**

 kirendeltség-vezető